Charlotte Spurkeland

Charlotte Spurkeland (født 12. august 1987) er en norsk politiker (H).

Hun har vært medlem av Bergen bystyre siden 2010. Hun var konstituert byråd for barnehage og skole fra oktober 2014 til Jana Midelfart Hoffs tiltredelse den 1. januar 2015. Fra og med 2014 har Spurkeland tidvis møtt som vararepresentant på Stortinget.

Spurkeland var formann i Bergens Unge Høyre fra 2006 til 2007, leder i Høyres studenter fra 2013 til 2014 og leder i International Young Democrat Union fra 2014 til 2015.

Hun var ansatt som gruppesekretær for Høyres bystyregruppe fra 2010 til 2015, deretter som fylkessekretær i Hordaland Høyre fra 2015 til 2017. Fra 2017 til 2020 var hun daglig leder i Kultur Vest.

Hun er utdannet jurist fra Universitetet i Bergen.

Hun ble født i London, men har bodd i Bergen siden 1998.

Referanser

Eksterne lenker 
 

Byråder i Bergen
Vararepresentanter til Stortinget
Høyre-politikere i Hordaland
Tillitsvalgte i Unge Høyre
Nordmenn født i Storbritannia
Personer fra Bergen kommune